1997માં થયેલા પોલીસ દમનનો વિરોધ કરનારું સંગઠન ‘રીપબ્લિકન પાર્ટી ઓફ ઈન્ડિયા' ભાજપ-શિવસેના સાથે જોડાણ કરી લે છે. ટેકાનું દેખીતું કારણ એટલું કે શિવસેના-ભાજપ રમાબાઈ કોલોનીમાં ડો. આંબેડકરનું નવું નક્કોર મોટી સાઈઝનું પૂતળું સ્થાપી દે છે! દસ મોતનો વિરોધ કરવા ઘોઘરેએ આપેલું બલિદાન એક મૂર્તિને બલિ ચઢી જાય છે. ચૌદ વર્ષ પછી પટવર્ધન એ જ કોલોનીનાં લોકોને પૂછે છે કે, 97માં રમાબાઈ કોલોનીમાં થયેલાં પોલીસ દમન વખતે કોની સરકાર હતી? તો મોટાભાગનાં લોકો કહે છે કે, ‘કોંગ્રેસની સરકાર હતી!' જનમાનસની વિસ્મૃતિમાં 11 મૃતદેહો 14 વર્ષનાં ટૂંકાગાળામાં દફન થઈ જાય છે.